Атанас Цанков
Великден

chitanka.info

Ще си избера яйце.

Идва този празник весел

шарени яйца донесъл.

Ще си избера яйце

със юначно сърчице,

със черупка като камък

и червено като пламък.

С него сляза ли на двора

всички други ще преборя —

Сашо, Пламен, двете Любки.

Има да хвърчат черупки!

Само ще внимавам много

да не срещна Спас и Гого.

Знам от другите деца —

те са с дървени яйца.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.